Iðnskólinn í Hafnarfirði var stofnaður 11. nóvember 1928 á fyrsta fundi Iðnaðarmannafélags Hafnarfjarðar og rak félagið skólann sem kvöldskóla til ársins 1955 . Emil Jónsson , bæjarverkfræðingur og síðar forsætisráðherra var fyrsti skólastjóri skólans og gegndi starfinu til ársins 1944 . Kennsla samningsbundinna iðnnema hefur farið fram allt frá stofnun skólans . Helstu tímamót í sögu skólans urðu þegar ríkið og bæjarfélagið tóku við rekstrinum árið 1956 og varð hann þá dagskóli . Með stofnun grunndeilda málmiðna 1974 var tekin upp verkleg kennsla við skólann . Grunndeild tréiðna og verklegt nám fyrir háriðnir hófst árið 1977 og á sama tíma hófst kennsla í tækniteiknun . Síðasta grunndeildin var stofnuð 1983 með verklegri kennslu í rafiðnum . Verkdeildirnar hafa verið , og eru ennþá , kjölfesta skólastarfsins . Árið 1990 var komið á fót hönnunarbraut að frumkvæði þáverandi skólameistara Steinars Steinssonar en henni var síðan breytt í listnámsbraut , s.kv. Aðalnámskrá framhaldsskóla , árið 1999 . Útstillingadeild var stofnuð haustið 1998 . Frumdeild var starfandi árin 1993 - 2002 og almenn námsbraut tók til starfa haustið 2000 . Nýtt húsnæði og stækkun skólans Skólinn flutti í nýtt húsnæði í janúar árið 2000 við Flatahraun 12 . Í því fólst veruleg stækkun og bylting á allri aðstöðu nemenda og kennara . Skólahúsnæðið er fjármagnað , reist og rekið af einkaaðilum og er það fyrsta fjölhæða stálgrindarhúsið sem reist er hérlendis . Áður hafði Iðnskólinn verið á tveimur stöðum þar sem bóknám fór fram í húsnæðinu við Reykjavíkurveg og verknámið var til húsa við Flatahraun . Í nýja skólanum var öll aðstaða undir sama þaki en vegna mikillar aðsóknar og fjölgunar í skólanum var áhaldahús bæjarins gert upp og notað sem kennslurými til bráðabirgða meðan leitað var lausna við stækkun skólans .